মাকাস্সার

মাকাস্সার (ইন্দোনেশীয়: [maˈkassar] , Makasar: ᨆᨀᨔᨑ, প্রতিবর্ণীকৃত: Mangkasara’, উচ্চারণ [maŋˈkasaraʔ]), সাবেক উজুং পানডাং, হলো ইন্দোনেশিয়ার দক্ষিণ সুলাওয়েসি প্রদেশের রাজধানী। এটি পূর্ব ইন্দোনেশিয়া অঞ্চলের বৃহত্তম শহর এবং জাকার্তা, সুরাবায়া, মেদান এবং বানদুং-এর পর দেশের পঞ্চম বৃহত্তম নগর। শহরটি সুলাওয়েসি দ্বীপের দক্ষিণ-পশ্চিম উপকূলে মাকাস্সার প্রণালী বরাবর অবস্থিত। ১৭দশ শতকে ডাচ ইস্ট ইন্ডিয়া কোম্পানির শাসনাধীনে আসার পূর্ব পর্যন্ত গোয়া সালতানাত এবং পর্তুগিজ নৌ ঘাঁটি হিসেবে ব্যবহৃত হওয়ার সময়ে মাকাস্সার তার ইতিহাস জুড়ে একটি গুরুত্বপূর্ণ বাণিজ্য বন্দর ছিল। এটি ডাচ ইস্ট ইন্ডিজের একটি গুরুত্বপূর্ণ বন্দর ছিল, যেটি দক্ষিণে অস্ট্রেলিয়ার উপকূল পর্যন্ত যাতায়তকারী মাকাস্সারীয় সহ পুরো পূর্ব ইন্দোনেশিয়া অঞ্চলের জেলেদের পরিসেবা দিতো। ইন্দোনেশিয়ার স্বাধীনতার পর থেকে বিদ্রোহের পূর্ব পর্যন্ত একটি সংক্ষিপ্ত সময়ের জন্য মাকাস্সার পূর্ব ইন্দোনেশিয়া রাজ্যের রাজধানী ছিলো। মাকাস্সার নগরের আয়তন ১৭৫.৭৭ বর্গকিলোমিটার (৬৭.৮৭ মা২) এবং ২০২২ সালের মাঝামাঝি সময়ে এর পনেরটি প্রশাসনিক জেলা মিলিয়ে মোট জনসংখ্যা ছিল প্রায় ১.৪৩২ মিলিয়ন। সরকারি হিসাব অনুসারে পার্শ্ববর্তী রাজ্যসমূহের আরও ৩৩টি জেলা নিয়ে গঠিত মাম্মিনাসাটা নামে পরিচিত এর মহানগর এলাকার আয়তন ২,৬৬৬.৬৩ বর্গকিলোমিটার (১,০২৯.৫৯ মা২) এবং ২০২২ সালের মাঝামাঝি সময়ে জনসংখ্যা ছিলো ২,৭৪০,৫৩২ জন। জাতীয় উন্নয়ন পরিকল্পনা সংস্থার মতানুসারে, মাকাস্সার হল ইন্দোনেশিয়ার চারটি প্রধান কেন্দ্রীয় শহরের মধ্যে একটি; মেদান, জাকার্তা এবং সুরাবায়া সাথে। ব্যাঙ্ক ইন্দোনেশিয়ার মতে, বৃহত্তর জাকার্তার পরে মাকাস্সারে দ্বিতীয় সর্বোচ্চ পরিমাণে বাণিজ্যিক মূল্যমানের সম্পত্তি রয়েছে। মজপহিৎ রাজা হয়ম্বুরুক্-এর শাসনামলে রচিত নগরকৃতাগম নামক কাব্যে মাকাস্সারকে উদ্ধৃত করা হয়েছে। এই বর্ণনায় মাকাস্সারকে বটুন, সালায়ার ও বাংগাইয়ের সাথে একত্রে মজপহিৎ সাম্রাজ্যের অধীনস্থ একটি দ্বীপ হিসেবে উল্লেখ করা হয়েছে। মাকাস্সারের জলবায়ু ক্রান্তীয় মৌসুমী জলবায়ু (কোপেন : এএম) শ্রেণির। মাকাস্সারের বার্ষিক গড় তাপমাত্রা ২৭.৫ °সে (৮১.৫ °ফা); নিরক্ষরেখার নিকটবর্তিতার কারণে এর তাপমাত্রার পার্থক্য খুব সামান্য হয়ে থাকে, গড়ে বার্ষিক সর্বোচ্চ তাপমাত্রা ৩২.৫ °সে (৯০.৫ °ফা) এবং সর্বনিম্ন তাপমাত্রা গড়ে ২২.৫ °সে (৭২.৫ °ফা) বিরাজ করে। অধিকাংশ অধিবাসী মাকাস্সারীয় এবং বুগিনি জাতির হলেও মাকাস্সার একটি মিশ্র জাতিগোষ্ঠী অধ্যুষ্যিত নগর। অন্যান্য জাতিগোষ্ঠীগুলোর মধ্যে রয়েছে তোরাজানীয়, মান্দারীয়, বুটোনীয়, চীনা ও জাভানিজ। ২০২২ সালের মধ্যভাগে এখানকার আনুমানিক লোকসংখ্যা ছিলো ১,৪৩২,১৮৯ জন এবং মহানগরের মোট অধিবাসীর সংখ্যা ছিলো ২.৭৪ মিলিয়ন। নিয়মিত অভ্যন্তরীণ ও বহিঃবিশ্বের সাথে নৌযোগাযোগ ব্যবস্থা সমৃদ্ধ এই নগরটি ইন্দোনেশিয়ার একটি প্রাথমিক বন্দর। নিয়মিতভাবে দূরযাত্রায় ব্যবহার উপযোগী সর্বশেষ প্রকৃতির কাঠের পিনিসি নৌযানের জন্য এই বন্দরটি পুরো দেশের মধ্যে বিশেষ অবস্থান দখল করে আছে। ঔপনিবেশিক আমলে এই নগরটি এর স্বনামীয় মাকাস্সারের তেল রপ্তানির জন্য বিখ্যাত ছিলো। Faizal, Achmad (২০২২-১১-০১)। "Fakta - Fakta Sejarah Di balik Pergantian Nama Makassar Menjadi Ujung Pandang"। Good News From Indonesia (ইন্দোনেশীয় ভাষায়)। সংগ্রহের তারিখ ২৯ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "SEJARAH KOTA MAKASSAR"। makassarkota.go.id (ইন্দোনেশীয় ভাষায়)। ২০১৮-১২-১৮। ২৯ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ministry of Internal Affairs: Registration Book for Area Code and Data of 2013 ওয়েব্যাক মেশিনে আর্কাইভকৃত ২৮ আগস্ট ২০১৭ তারিখে "Daftar 10 Kota Terbesar di Indonesia menurut Jumlah Populasi Penduduk"। ১৬ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Andi Hajramurni: "Autonomy Watch: Makassar grows with waterfront city concept", The Jakarta Post, 13 June 2011 Badan Pusat Statistik, Jakarta, 2023, Kota Makassar Dalam Angka 2023 (Katalog-BPS 1102001.7371) "26. Z. Irian Jaya"। bappenas.go.id (Word DOC) (ইন্দোনেশীয় ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Perkembangan Properti Komersial" (পিডিএফ)। Bank Sentral Republik Indonesia (ইন্দোনেশীয় ভাষায়)। ২০১৮। সংগ্রহের তারিখ ২০১৯-০৮-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Riana, I Ketut (২০০৯)। Kakawin dēśa warṇnana, uthawi, Nāgara kṛtāgama: masa keemasan Majapahit। Indonesia: Penerbit Buku Kompas। পৃষ্ঠা 102। আইএসবিএন 978-9797094331। 49. Ikang saka sanusa nusa maksar butun banggawi kunir galiyau mwangi salaya sumba solot muar, muwah tikang-i wandhanambwanathawa maloko wwanin, ri serani timur makadiningangeka nusa tutur. উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে মাকাস্সার সংক্রান্ত মিডিয়া রয়েছে। উইকিভ্রমণে মাকাস্সার সম্পর্কিত ভ্রমণ নির্দেশিকা রয়েছে। ইন্দোনেশিয়ার পর্যটন বিভাগের ওয়েবসাইট। ২০১২ সালে Peter Loud-এর তোলা পিনিসির ছবি। ওয়েব্যাক মেশিনে আর্কাইভকৃত ২৮ ডিসেম্বর ২০১৮ তারিখে